BASES ESPECÍFICAS SUBVENCIÓNS PARA O ANO 2016 PARA DEPORTISTAS INDIVIDUAIS DE PONTEVEDRA, NON PROFESIONAIS.
ADMINISTRACIÓN LOCAL — Provincial — Deputación Provincial (Subvencións, 21/11/2016)

É obxecto destas bases específicas o outorgamento, mediante o procedemento de concorrencia competitiva ordinaria, de axudas económicas a deportistas individuais da provincia de Pontevedra, non profesionais, que participen en eventos deportivos de carácter nacional (fóra da Comunidade Autónoma de Galicia) e internacional, incluídos dentro do calendario oficial da federación correspondente. As persoas solicitantes poderán presentar, no marco desta convocatoria, proxectos de actividades deportivas realizadas desde o 1 de xaneiro de 2016 ata o fin do prazo de presentación de solicitudes. Poderán beneficiarse desta convocatoria as e os deportistas que cumpran os seguintes requisitos: a. Que estean empadroadas/os nalgún municipio da provincia de Pontevedra, dentro do prazo de presentación de solicitudes b. Que estean en posesión da licenza federativa en vigor, na temporada á que se refire o proxecto deportivo c. Que estean ao corrente coas obrigas tributarias da Axencia Estatal Tributaria, coa Facenda autonómica, coa Seguridade Social e coa Deputación de Pontevedra. d. Que non estean incursos en ningún dos supostos de incapacidade ou incompatibilidade para a percepción de axudas ou subvencións públicas e non estar incurso nalgunha das prohibicións para percibir subvencións recollidas na lei. Non poderán ser beneficiarias aquelas persoas que teñan axuda por outra liña nalgunha das convocatorias realizadas por esta Deputación nesta anualidade, así como aqueles deportistas que teñan pendente de xustificar subvencións concedidas polo mesmo programa no ano 2015. Son subvencionables os seguintes conceptos de gasto: a. Gastos por desprazamento, xa sea en transporte público ou ben en vehículo privado, sendo subvencionables neste último caso soamente con facturas de gasolina e tickets de peaxe. b. Gastos de aloxamento pola asistencia a competicións deportivas oficiais, como máximo dende un día antes ó inicio da mesma. c. Gastos en inscricións pola participación en competicións deportivas oficiais (non se inclúen as licencias federativas) Non serán subvencionables os seguintes conceptos de gasto: a. Os que respondan a actividades lucrativas b. Os derivados de sancións económicas c. Os de protocolo ou representación d. Os de licenzas federativas e. Os de adquisición de vestiario ou material deportivo f. Os de manutención g. Calquera outro gasto non incluído no apartado anterior de gastos subvencionables A Deputación de Pontevedra destinará a esta convocatoria un crédito total de 60.000 euros, que se imputará á aplicación 2016/340.3400.481.01, do vixente orzamento provincial. O importe máximo da subvención que se outorgará aos posibles beneficiarios será de 1.000 euros. A solicitude (anexo I) deberá ir acompañada da seguinte documentación específica: 1. Memoria da actividade obxecto de subvención, asinado pola persoa solicitante, no que se detalle, como mínimo: 2. Orzamento de gastos, asinado pola persoa solicitante 3. Fotocopia cotexada do DNI da ou do deportista 4. Certificado de posesión da licenza federativa expedido pola federación deportiva autonómica ou nacional correspondente 5. Certificado orixinal da conta bancaria a nome da ou do deportista, ou do pai/nai/titor en caso de que a ou o deportista non posúa conta bancaria.6. No caso de que a ou o deportista sexa menor de idade, o pai, nai ou persoa que exerza a titoría legal deberá enviar un documento no que autorice a Deputación ao pago da posible axuda, no caso de que fose concedida 7. Autorización para recibir notificacións e resolucións por correo electrónico na conta facilitada na solicitude. De non presentar un enderezo electrónico, non se realizará a notificación de xeito individual, senón que se publicará a información na páxina web da Deputación de Pontevedra (www.depo.es) ou no Boletín Oficial da Provincia de Pontevedra (BOPPO), de ser o caso 8. Declaración xurada na que conste se se solicitaron outras axudas ou subvencións coa mesma finalidade, certificación ou acreditación responsable de estar ao corrente das obrigas tributarias coa Axencia Estatal Tributaria, coa Facenda autonómica e coa Seguridade Social; declaración de que a ou o deportista non está incurso en causas de incapacidade ou incompatibilidade para percibir axudas ou subvencións públicas e non estar incurso nalgunha das prohibicións para percibir subvencións recollidas na lei, así como tamén de aceptar as bases da convocatoria (modelo 100.024) 9. Autorización da ou do deportista ou, no caso de que sexa menor de idade, do pai, nai ou persoa que exerza a titoría legal, para que a Deputación poida solicitar información sobre a renda correspondente ao exercicio 2015 (anexo II) á AEAT.10. Certificado de empadronamento. Cada persoa solicitante poderá remitir como máximo unha solicitude, referida a unha soa actividade ou proxecto. En caso de que a solicitude non reúna os datos esixidos ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas, requiriráselle á persoa interesada que nun prazo de 10 días hábiles emende as faltas ou presente os documentos preceptivos, indicando que, en caso de non o facer, desestimarase a súa petición, e arquivarase sen máis trámites. Naqueles casos nos que, despois de lles requirir a documentación, sigan sen cubrila, arquivarase a solicitude sen máis trámites. As solicitudes de subvención deberán presentarse no Rexistro xeral da Deputación, tanto en Pontevedra (avda. Montero Ríos, s/n, de luns a sábado) coma na súa oficina de Vigo (rúa Oporto, 3, de luns a venres), ou a través das formas establecidas no artigo 16 da lei 39/2015, de 1 de outubro, do PAC/AAPP. No caso de presentar a solicitude nunha oficina de Correos, enviarase nun sobre aberto para que as solicitudes sexan datadas e seladas pola funcionaria ou funcionario correspondente. O prazo de presentación de solicitudes será de 10 días hábiles, contados a partir do día seguinte ao da publicación do extracto da convocatoria no BOPPO. Se o último día é inhábil, este pasará a ser o seguinte día hábil. Para a concesión das subvencións puntuarase a cada persoa solicitante sobre un máximo de 100 puntos, tendo que igualar ou superar de forma obrigatoria para ser beneficiaria dalgunha subvención a cantidade correspondente ao 40 %, é dicir, 40 ou máis puntos. Valoraranse os seguintes criterios: A. Ámbito territorial da competición (ata un máximo de 15 puntos): B. Segundo o número de quilómetros, de ida e volta, realizados pola persoa solicitante co obxecto de desprazarse ao municipio sede da competición. O número de quilómetros contabilizarase desde o municipio onde se atope empadroada a persoa solicitante, ata o municipio sede da competición (ata un máximo de 20 puntos): C. Segundo o número de pernoitas por xornada de competición (ata un máximo de 20 puntos): D. No contido da memoria, valorarase a súa presentación, os obxectivos que se pretenden conseguir e especialmente o nivel deportivo da competición; e no caso de persoas con discapacidade, ademáis valorarase a adecuación dos recursos materiais e humanos cos que conta a persoa solicitante, en relación coas accións propostas; tamén valorarase a participación de mulleres como apoio ao deporte feminino (ata un máximo de 25 puntos): E. Segundo os requisitos económicos poderá xustificarse, directamente ou coa autorización para que a Deputación acceda aos datos fiscais, de acordo coa valoración do IPREM (ata un máximo de 20 puntos): A puntuación obtida determinará o importe total da subvención que se outorgará segundo o seguinte criterio de repartición: o importe do crédito total asignado a esta convocatoria (60.000 euros) dividirase entre a suma do total de puntos asignados na valoración das persoas solicitantes que acaden o mínimo de 40 puntos, de cuxo cálculo se obterá un valor do punto. O importe da subvención que se outorgará será o resultado de multiplicar, para cada solicitante, os puntos obtidos na valoración polo valor do punto, ata un máximo de 1.000 €. A instrución do procedemento de concesión da subvención correspóndelle ao xefe do Servizo de Deportes, que realizará de oficio todas as actuacións que estime necesarias para a súa determinación, coñecemento e comprobación dos datos en virtude dos cales debe formularse a proposta de resolución, de conformidade co artigo 24 da Lei 38/2003, de 17 de novembro, xeral de subvencións (LXS). O xefe do Servizo realizará un informe proposta da valoración feita. As solicitudes de subvención serán avaliadas segundo os criterios sinalados antes pola Comisión de valoración, órgano colexiado composto por: O procedemento ordinario de concesión das subvencións é o de concorrencia competitiva. As propostas de concesión de subvención someteranse á aprobación do órgano competente. A resolución do procedemento notificaráselles ás persoas interesadas conforme ao previsto no artigo 40 da Lei 39/2015, de 1 de outubro, do PAC/AAPP. Logo de transcorridos seis meses a partir do día seguinte á finalización do prazo de presentación da solicitude, sen notificarse a resolución, as persoas interesadas quedarán lexitimadas para entender como desestimada por silencio administrativo a solicitude de subvención. O prazo de xustificación da subvención concedida será como máximo ata o 31 de marzo de 2017 Para cobrar as subvencións deberán presentar a seguinte documentación: As facturas presentadas para xustificar as subvencións que sexan de data posterior á finalización do prazo de xustificación en ningún caso terán carácter de gasto subvencionable. Para o pagamento da subvención terase en conta o seguinte: Unha vez vencido o prazo de xustificación sinalado na base 11 ou, no seu caso, o establecido na prórroga sen que a entidade ou a persoa beneficiaria presentase a documentación xustificativa, o servizo de Deportes requiriralle que o faga no prazo improrrogable de quince días. A falta de presentación da documentación neste prazo suporá a perda da subvención e as demais responsabilidades previstas na LXS. As subvencións concedidas deberán devolverse ou reintegrarse nos seguintes casos: De acordo co establecido na base 16.2 de execución do Orzamento provincial para o ano 2016 e cumprindo co establecido no artigo 18 da LXS, o órgano competente para a aprobación destas bases é a Presidencia. A resolución do procedemento notificaráselles ás persoas interesadas conforme ao previsto no artigo 40 da Lei 39/2015, de 1 de outubro, do PAC/AAPP. Unha vez transcorridos seis meses, contados desde o día seguinte ao do remate do prazo de presentación da solicitude, sen notificarse a resolución as persoas interesadas quedarán lexitimadas para entender como desestimada por silencio administrativo a solicitude de subvención. Contra estas bases e as resolucións administrativas que se adopten na súa execución poderá interpoñerse, no prazo dun mes, un recurso de reposición perante o órgano que a ditou e entenderase como desestimado se transcorre este período sen que se reciba contestación. Neste caso poderá interpoñerse un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa, no prazo de dous meses. Contra esta resolución tamén se poderá interpoñer directamente un recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación, ou da data na que o recurso de reposición se entenda desestimado. Para o non disposto nestas bases aplicaranse as normas incluídas na Lei de Subvencións, na Ordenanza Xeral de Subvencións da Deputación de Pontevedra e nas bases de execución do Orzamento xeral da Deputación de Pontevedra para o exercicio de 2016, e na demais lexislación de desenvolvemento.